Neðansjávarhver

Neðansjávarhver er hver á sjávarbotni sem heitt vatn rennur úr. Á miðjum neðansjávarhryggum eru margir sprungóttir neðansjávardalir og oft mjög stutt niður á mikinn hita. Sjór leitar niður sprungurnar og hitnar undir jarðskorpunni og leysir þar upp ýmis efni sem síðan losna út þegar sjórinn leitar aftur upp. Þegar hann síðan kólnar aftur myndast neðansjávarhverastrýtur.Hreiðar Þór Valtýsson. ,,Sjávarlíffræði kafli 2 - hafsbotninn''. Kennsluvefur. http://staff.unak.is/hreidar/  (skoðað 3.11.2014).

Neðansjávarhveri er oftast að finna við hryggi í sjávarbotninum þar sem tveir jarðskorpuflekar skiljast og ný jarðskorpa myndast.

 Neðansjávarhverir og strýtur 

Framleiðni þessara svæða byggir á því að hverirnir gefi frá sér vetnissúlfíð (H2S), sem er eitur fyrir flestar lífverur en er hinsvegar mjög orkuríkt. Sigurður Steinþórsson. „Hvað eru svartstrompar eða svartar hverastrýtur?“. Vísindavefurinn 25.6.2009. http://visindavefur.is/?id=52662. (Skoðað 3.11.2014). 

 Vistkerfi 
Lífverurnar sem fundust voru gjörólíkar öðrum lífverum og jafnframt var að finna margar tegundir sem ekki höfðu fundist áður. Vistkerfið í djúpsjónum er einstakt að því leyti það er óháð sólarljósi um orku og byggja í staðinn á örverum sem efnatillífa orkurík efnasambönd úr hverunum. 

Nokkar tegundir gerla geta brotið vetnissúlfíðið niður og nýtt sér orkuna til að binda koltvísýring í lífræn efnasambönd en gerlar þessir eru í miklu magni í kringum neðansjávarhverina í sjónum og sem skán á botninum. Ýmsar stærri lífverur svo sem ormar, samlokur og rækjur lifa þarna í miklu magni og éta þá annaðhvort gerlaskánir eða eru í sambýli við örverurnar. Flestar þessara stærri lífvera eru háðar þessu vistkerfi og hafa því ekki fundist annars staðar. 

Einnig er að finna svokallaða kalda neðansjávarhveri þar sem sjávarhiti er svipaður og ýmis efni berast frá þeim sem gerlar geta nýtt sér. Kaldir neðasjávarhverir eru skammlífir.Hreiðar Þór Valtýsson. ,,Neðansjávarhverir''. Vistey. http://vistey.is/is/hverastryturnar/nedansjavarhverir (skoðað 3.11.2014).

 Neðansjávarhverir við Ísland 
Við Ísland er jarðhita víða að finna í fjörum og hverasvæði er einnig að finna á dýpri sjó við landið. Fyrsti þekkti neðansjávarhver við Ísland var á um 100 metra dýpi við Kolbeinsey. Nú eru einnig þekkt svæði á um 350 metra dýpi á Steinhól við Reykjaneshrygg og á um 400 metra dýpi rétt austan Grímseyjar. Tilvist hverastrýta í Eyjafirði var svo fyrst staðfest árið 1990 á dýptarmælum rannsóknarskipsins Bjarna Sæmundssonar og var það í fyrsta skipti í heiminum sem hverastrýtur fundust á grunnslóð. Af þessum svæðum eru hverastrýturnar í Eyjafirði einstakar vegna þess hve aðgengilegar þær eru, en í dag eru þær kallaðar Ystuvíkustrýturnar. Stríturnar eru þrjár og milli Hjalteyrar og víkurskarðs. Botndýpi við strýturnar er í kringum 65 metra og stæðsta strýtan nær upp um 50 metra frá botni. Í dag eru strýturnar friðaðar sem náttúruvætti og eru þær fyrst friðland við sjó hér á landi. Hreiðar Þór Valtýsson. ,,Sjávarlíffræði kafli 2 - hafsbotninn''. Kennsluvefur. http://staff.unak.is/hreidar/  (skoðað 3.11.2014). Sigurður Steinþórsson. „Hvað eru svartstrompar eða svartar hverastrýtur?“. Vísindavefurinn 25.6.2009. http://visindavefur.is/?id=52662. (Skoðað 3.11.2014).

 Heimildir 

 Tenglar 

 Myndir af strýtunum undan Ystuvíkurhólum sem fyrst var kafað að 1997

Flokkur:Jarðhiti
Flokkur:Haffræði